362 Tenere

Homo in periculo tenet et apprehendit quicquit putat eum posse iuuare, 1 Thes. 5[:21]: *Quod bonum est tenete*. Sed nos hic sumus in periculo et credimus per Christum nos posse saluari. Ideo teneamus eum firmiter, Heb. 4[:14]: *Habentes pontificem magnum qui penetravit* cælum, *Jesum Filium Dei, teneamus confessionem*. Ipse enim fecit nobis quasi pontem ad celum vltra omnia pericula mundi. Sicut ergo cecus tenet firmiter ductorem suum, sic et nos teneamus eum, Apo. 3[:11]: *Tene quod habes, ut nemo accipiat coronam tuam*. Et huius piscis tenet fortiter petram in funde maris donec transierit tempestas secundum Isidorem, et Ambrosium. Sic sponsa in Can. 3[:4]: *Tenui, nec dimittam, donec introducat me in domum matris meæ*. Sed Eccli. 21[:17] dicitur, *Cor fatui quasi* /f. 113va/ *vas confractum, [et] omnem sapientiam non tenebit*. Sed Prou. 3[:18] dicitur, *Qui tenuerit eam beatus*.